wickkiey/tamil-wikipedia-markdown huggingface dataset:
# கால்வினிசம்

, ஜெனீவாவில் உள்ள சீர்திருத்தத்திற்கான பன்னாட்டு நினைவுச்சின்னத்தின் மையத்தில் வில்லியம் பாரேல், ஜான் கால்வின், தியோடர் பெசா, ஜான் நாக்சு ஆகியோரின் சிலைகள். சீர்திருத்த பாரம்பரியத்தை வளர்க்க உதவிய மிகவும் செல்வாக்குமிக்க இறையியலாளர்களில் முதன்மையானவர்களாக இவர்கள் விளங்கினர்.]]  
**கால்வினிசம்** (*Calvinism*) என்பது **சீர்திருத்தப்பட்ட பாரம்பரியம்**, **சீர்திருத்தப்பட்ட கிறித்துவம்** அல்லது சீர்திருத்த நம்பிக்கை எனவும் அழைக்கப்படுகிறது. இது ஜான் கால்வின் மற்றும் ஏனைய சீர்திருத்தவாத இறையியலாளர்களினால் முன்வைக்கப்பட்ட கிறித்தவ நடைமுறையின் இறையியல் மரபு மற்றும் வடிவங்களைப் பின்பற்றும் சீர்திருத்தத் திருச்சபையின் ஒரு முக்கிய பிரிவு ஆகும். இது கடவுளின் இறையாண்மையையும் விவிலியத்தின் அதிகாரத்தையும் வலியுறுத்துகிறது.  

16 ஆம் நூற்றாண்டில் கால்வினிசவாதிகள் உரோமன்-கத்தோலிக்கத் திருச்சபையில் இருந்து விலகினர். நற்கருணை, நற்செய்தி கோட்பாடுகள் மற்றும் விசுவாசிகளுக்கான கடவுளுடைய சட்டத்தைப் பயன்படுத்துதல் ஆகியவற்றில், கிறித்துவின் உண்மையான இருப்பை லூத்தரல்களிடமிருந்து கால்வினிசம் வேறுபடுத்துகிறது. வெஸ்ட்மின்ஸ்டர் மற்றும் இரண்டாம் ஹெல்வெடிக் கம்யூனிஸ்டுகளில் பிரகடனப்படுத்தியபடி, விவிலியத்தை புரிந்து கொள்ள கடினமாக உள்ள பகுதிகள் விவிலிய விடயத்தில் வெளிப்படையாகக் கூறும் மற்ற பத்தியின் வெளிச்சத்தில் ஆராயப்படுவதால், விவிலியத்தை புரிந்துகொள்வதே அடிப்படைக் கொள்கையாகும். கால்வினவாதம் என்பது தவறாக வழிநடத்துதல் என்ற பொருள்படும், ஏனெனில் இது குறிப்பிடும் சமய பார்வை எப்போதும் வேறுபட்டது, இந்த இயக்கம் முதன்முதலில் லூத்தரன் என்பவரால் கால்வினீஷியம் என்று அழைக்கப்பட்டது, அதை எதிர்த்தவர்களிதனை பாரம்பரியத்தில் சீர்திருத்தம் என்னும் வார்த்தையை பயன்படுத்த விரும்பினர்.
# தாகமிகுமை


**தாகமிகுமை** அல்லது **நிறைத்தாகம்** (*polydipsia*) என்பது அதிகமாகத் தாகம் அல்லது அதிகப்படியான குடிநீர் அருந்துதல் என்பதாகும். தாகமிகுமை பல்வேறு மருத்துவக் கோளாறுகளில் ஒரு குறிப்பற்ற நோய் அறிகுறியாகும். பறவைகள் போன்ற சில விலங்குகளிலும் இது ஒரு அசாதாரண நடத்தையாகக் காணப்படுகிறது.  

## காரணங்கள்
### நீரிழிவு
தாகமிகுமை நீரிழிவு நோயின் சிறப்பியல்பாகும், பெரும்பாலும் அதன் ஆரம்ப அறிகுறியாக இருக்கலாம். இது மோசமாக கட்டுப்படுத்தப்பட்ட நீரிழிவு நோய்களில் காணப்படுகிறது, இது சில சமயங்களில் நீரிழிவு எதிர்ப்பு மருந்துகளை நோயாளிகள் குறைவாகக் கடைப்பிடிப்பதன் விளைவாகும்.  

உளச்சார்பு தாகமிகுமை (*Psychogenic polydipsia*) என்பது மனச்சிதைவு போன்ற மனநோய்கள் அல்லது வளர்ச்சி குறைபாடுகள் உள்ள சில நோயாளிகளில் காணப்படும் அதிகப்படியான நீர் உட்கொள்ளல் ஆகும். உட்கொள்ளும் நீரின் அளவு சிறுநீரகங்களால் வெளியேற்றப்படும் அளவை விட அதிகமாக இருப்பதால், அரிதான சந்தர்ப்பங்களில், உடலின் ஊனீர் சோடியம் அளவு வலிப்புத்தாக்கங்களின் அளவிற்கு நீர்த்தப்படுவதால் உயிருக்கு ஆபத்தானது என்பதால் இதனை மிகவும் தீவிரமாக எடுத்துக் கொள்ள வேண்டும். மாரடைப்பு ஏற்படலாம்.  

## கண்டறிதல்
தாகமிகுமை ஒரு நோய் நிலைக்கான சான்று, ஆனால் அது ஒரு நோய் அல்ல. இது பெரும்பாலும் மிகைச் சிறுநீர் (அதிகப்படியான சிறுநீர் கழித்தல்) மற்றும் குறைந்த சோடியம் அளவு ஆகியவற்றுடன் சேர்ந்துள்ளது. நீரிழிவு நோயைக் கண்டறிவதற்கான ஆய்வுகள் பயனுள்ளதாக இருக்கும். இரத்த ஊனீர் (சீரம்) சோதனைகள் உடலின் திசுப்புற நீர்மங்களின் சவ்வூடுபரவல் பற்றிய பயனுள்ள தகவலையும் வழங்க முடியும். அதிகப்படியான நீர் உட்கொள்வதால் ஏற்படும் சவ்வூடுபரவல் குறைவது இரத்த சிவப்பணுக்கள், இரத்த யூரியா நைதரசன் (BUN) மற்றும் சோடியம் ஆகியவற்றின் சீரம் செறிவைக் குறைக்கும்.
# அரச கழக தாவரவியல் பூங்கா, கியூ



**அரச கழக தாவரவியல் பூங்கா-கியூ, இலண்டன்** (*ROYAL BOTANICAL GARDEN, KEW-LONDON*) என்பது ஐக்கிய இராச்சியத்தில் சுற்றூசூழல் துறையால் ஆதரவளிக்கப்பட்ட துறைச்சாரா பொதுஅமைப்பாகும். பன்னாட்டு முக்கியத்துவம் வாய்ந்த, தாவரவியல் ஆராய்ச்சி மற்றும் கல்வி நிறுவனத்தில் 750 ஊழியர்கள் பணி புரிகின்றனர். இதன் தலைமை நிர்வாகி தற்போதைய இயக்குநர், ரிச்சர்ட் டெவெரெல் உள்ளார். இதன் அறங்காவலர் குழுவில் தலைவராக மார்கஸ் அகியஸ் தலைமை வகிக்கிறார்.  

இந்த அமைப்பு தாவரவியல் பூங்காவை தென்மேற்கு லண்டனில் தேம்ஸ் ரிச்மான்ட் நிர்வகிக்கிறது. இது மில்லினியம் விதை வங்கியின் புகலிடமாக உள்ளது. இதன் விதை வங்கி பல ஆராய்ச்சி திட்டங்கள் மற்றும் சர்வதேச பங்களிப்புக்கு குறைந்தபட்சம் 80 நாடுகளூக்கு உதவுகிறது. வங்கியில் சேகரிக்கப்பட்ட விதை இரண்டு செயல்பாடுகளை நிறைவேற்றுகிறது: இது ஒரு முன்னாள் நிலை பாதுகாப்பு கருவூலத்தை வழங்குகிறது மற்றும் விதை விஞ்ஞானிகளுக்கு ஒரு களஞ்சியமாக செயல்படுவதன் மூலம், உலகளவில் ஆராய்ச்சிக்கு உதவுகிறது. வனவியல் ஆணையத்துடன் இணைந்த க்வே, கென்டில் பெட்ஜ்ரிரி பினெட்டத்தை நிறுவி, வளர்ந்து வரும் கூம்புகளில் நிபுணத்துவம் பெற்றார்.
# போபால்-இலக்னோ ஏழைகள் ரதம் விரைவுவண்டி


**போபால்-இலக்னோ ஏழைகள் ரதம் விரைவுவண்டி** (*Lucknow–Bhopal Garib Rath Express*) என்னும் இந்தத் ரயில் வாராந்திர அதிவிரைவு வண்டியாகச் செயல்பட்டு வருகிறது. இது மத்தியபிரதேசத்தின் தலைநகரமான போபால் சந்திப்பில் இருந்து உத்திரப்பிதேசத்தின் தலைநகரமான இலக்னோ சந்திப்புத் தொடருந்து நிலையம் (LJN) வரை இயங்குகிறது. இந்த ரயில் சேவை 2011-2012ஆம் ஆண்டின் ரயில்வே நிதிநிலையில் அறிவிக்கப்பட்டது.  

## வழி மற்றும் நிறுத்தங்கள்
இந்த ரயில் பினா-ஜான்சி வழித்தடத்தில் போபால் மற்றும் இலக்னோ இடையே செல்கிறது. தொடருந்தின் முக்கிய நிறுத்தங்கள்:  
- போபால் சந்திப்பு
- விதிஷா
- பினா சந்திப்பு
- ஜான்சி சந்திப்பு
- கான்பூர் மத்திய சந்திப்பு
- இலக்னோ சந்திப்பு

## பெட்டிகள்
இந்தத் தொடருந்து மொத்தம் பன்னிரண்டு பெட்டிகள் கொண்டதாகும். இதில் பத்து பெட்டிகள் குளிருட்டப்பட்ட மூன்று அடுக்குப் பெட்டிகள், இரண்டு சுமை/மின்னாக்கி பெட்டிகள் உள்ளன.  

## சராசரி வேகம்
இந்த இரயிலின் சராசரி வேகம் 63 கி.மீ/மணி ஆகும். இது ஒரு வாரந்திர ரயில் ஆகும்.  

## பிற இரயில்கள்
இந்த வழித்தடத்தில் இயங்கும் பிற ரயில்கள்  
12183 / 12184 போபாஸ் - லக்னோ பிராத்கட் விரைவுவண்டி
# மண் வகை


மண் அமைப்புகளின் அடிப்படையில், **மண் வகைை** (*Soil type*) என்பது மண்ணியியலின் ஒரு வகைப்பாட்டு அலகு. இது மண்களை முறையாக வகைப்படுத்தும் "மண் வகைப்படுத்தல்" என்ற இயலுக்குரியச் சொல்லாகும். மண் வகைப்பாடுகளின் வரிசையில் "மண் வகை"யானது உயர்ந்த அல்லது இடைப்பட்ட நிலையில் உள்ளது. ஒரு மண் வகையை மேலும் உள் வகைகளாகப் பிரிக்கலாம் அல்லது சில முறைகளில் பல மண் வகைகளை இணைத்தும் ஒரு உயர் வகைப்பாடு உருவாக்கப்படுகிறது. எனினும் ஐக்கிய அமெரிக்காவின் (விட்னி, 1909) முதல் வகைப்படுத்தும் முறைமையில், "மண் வகை" அடிநிலை அலகாக உள்ளது.  

மண் வகை என்ற அலகை வரையறுப்பதற்கு, சில முறைமைகள் மண்-உருவாகும் செயல்முறைகளால் ஏற்படும் விளவுகளை முதன்மைப் பண்புகளாக எடுத்துக்கொள்கின்றன. இதற்கு செருமானிய முறைமையொரு எடுத்துக்காட்டாகும். பிற முறைமைகள் மண்-உருவாதலில் ஏற்படும் பண்புகளுடன் தாய்-பொருளிலிருந்து பெறப்படும் பண்புகளையும் சேர்த்துக் கணக்கிடுகின்றன. "மண் வளங்களுக்கான உலக ஆதார மூலம்" (World Reference Base for Soil Resources) என்ற பன்னாட்டு மண் பிரிப்பு முறைமை இதற்கு எடுத்துக்காட்டாகும். மண்ணின் பண்புகள், மண்-உருவதலால் பெறப்பட்டவையா இல்லையா என்பதைக் கணக்கில் எடுத்துக்கொள்ளாத மற்ற முறைமைகளும் உள்ளன. "ஆஸ்திரேலிய மண் வகைப்படுத்தல்" முறைமை இதற்குச் சான்றாகும்.
# துரை (இயக்குநர்)


**துரை** (*Durai*, 25 பிப்ரவரி 1940 – 22 ஏப்பிரல் 2024) ஓர் இந்திய திரைப்பட இயக்குநர் ஆவார். 2014 வரை, இவர் தமிழ், தெலுங்கு, கன்னடம், மலையாளம், இந்தியில் 46 படங்களை இயக்கியுள்ளார். வணிகத் திரைப்படங்களில் பணியாற்றியதற்காக அறியப்பட்டாலும், இவர் பெண்களை மையப்படுத்தி அவளும் பெண்தானே, பசி போன்ற படங்களை இயக்கினார். பசி இரண்டு தேசிய திரைப்பட விருதுகளை வென்றது. இவர் 2011 இல் 58வது தேசிய திரைப்பட விருதுகளில் (இந்தியா) நடுவர் உறுப்பினராகப் பணியாற்றினார்.  
- 1980 - தாஷ்கண்ட் திரைப்பட விழாவில் பசி திரைப்படத்துக்கு சிறந்த திரைப்பட விருது
- 1982 - கலைமாமணி விருது
# பாரிஸ் அமெரிக்கன் பல்கலைக்கழகம்



அமெரிக்கப் பல்கலைக்கழகம் (AUP) என்பது தனிப்பட்ட, சுயமான, அங்கீகாரப்படுத்தப்பட்ட கலை மற்றும் அறிவியல் பல்கலைக்கழகம். இது பிரான்சில் உள்ள பாரிசீல் உள்ளது. 1962 ஆம் ஆண்டு நிறுவப்பட்ட இந்த பல்கலைக்கழகம், ஐரோப்பாவில் மிக உயர்ந்த அமெரிக்க கல்வி நிறுவனங்களில் ஒன்றாகும். பல்கலைக்கழக வளாகத்தில் பாரிஸ் 7 வது அரோன்சிஸ்மென்டில் மையமாக அமைந்த பத்து கட்டடங்களில், ஈபிள் டவர், லெஸ் இன்லலிட்ஸ் மற்றும் சீயெயின் ஆகிய இடங்களுக்கு இடது பக்கத்தில் அமைந்துள்ளது  

பல்கலைக் கழகத்தின் ஆங்கில மொழி பயிற்றுவிப்பிற்கு முன்னரே பிரெஞ்சு மொழியில் தேர்ச்சி பெற்றிருக்க வேண்டும். பல்கலைக்கழகமானது 1100 க்கும் அதிகமான மாணவர்களைக் கொண்டுள்ளது, 108 தேசியங்களில் மாணவர்-ஆசிரிய விகிதம் பன்னிரண்டுக்குஒன்று. பல்கலைக்கழக ஆசிரிய உறுப்பினர்கள் முப்பது நாடுகளை பிரதிநிதித்துவப்படுத்துகின்றனர்அதில், 69% பேர் முனைவர் பட்ட படிப்பைக் கொண்டுள்ளனர், 70% பேர் மூன்று அல்லது அதற்கு மேற்பட்ட மொழிகளில் பேசுகின்றனர்.
# பங்குதாரர்

**பங்குதாரர்** (*Shareholder*) அல்லது பங்குதாரர் ஒரு தனிநபர் அல்லது நிறுவனம் (ஒரு நிறுவனம் உட்பட) சட்டபூர்வமாக ஒரு பொது அல்லது தனியார் கூட்டு நிறுவனத்தில் பங்கு ஒன்று அல்லது அதற்கு மேற்பட்ட பங்குகளை வைத்திருப்பது. பங்குதாரர்கள் ஒரு நிறுவனத்தின் உறுப்பினர்களாக குறிப்பிடப்படுவார்கள். சட்டபூர்வமாக, பங்குதாரர்களின் பதிவில் அவரது பெயர் மற்றும் பிற விவரங்கள் உள்ளிடும் வரை ஒரு நபர் ஒரு நிறுவனத்தில் ஒரு பங்குதாரர் அல்ல. ஒரு நிறுவனத்தின் பங்குதாரர்கள் நிறுவனத்திற்கு சொந்தமாக சட்டபூர்வமாக பிரிக்கப்படுகிறார்கள். அவர்கள் பொதுவாக  நிறுவன கடன்களுக்கு பொறுப்பாக இல்லை; பங்குதாரர்களுக்கு உத்தரவாதங்களை வழங்கியிருந்தால், நிறுவனத்தின் கடன்களுக்கான பங்குதாரர்களின் கடப்பாடு, செலுத்தப்படாத பங்கு விலைக்கு மட்டுமே வரையறுக்கப்படுகிறது.  

## விளக்கம்
பங்குதாரர்களின்  பங்கு பங்குதாரர்களைப் பொறுத்து பங்குதாரர்கள் சிறப்பு சலுகைகள் வழங்கப்படுகிறது. ஒரு நிறுவனத்தின் இயக்குநர்கள் குழு பொதுவாக பங்குதாரர்களின் நன்மைக்காக ஒரு நிறுவனத்தை நிர்வகிக்கிறது.  

பொருந்தும் சட்டங்கள் மற்றும் நிறுவனங்களின் விதிகளுக்கு உட்பட்டு, பங்குதாரர்களின் மற்ற உரிமைகள் பின்வருவனவற்றை உள்ளடக்கியிருக்கலாம்:  
- தங்கள் பங்குகளை விற்க உரிமை.
- இயக்குநர்கள் குழு பரிந்துரைக்கப்பட்ட இயக்குநர்கள் மீது வாக்களிக்கும் உரிமை.
- நிறுவனம் வழங்கிய புதிய பங்குகளை வாங்குவதற்கான உரிமை.
- சொத்துக்களை மீட்டெடுப்பதற்கு  உரிமை.

பங்குதாரர்கள் சிலர் பங்குதாரர்களின் துணைக்குழுவாக கருதப்படுகின்றனர், இது வணிக நிறுவனத்தில் நேரடி அல்லது மறைமுக உரிமை வைத்திருக்கும் எவரும் இதில் அடங்குவர். உதாரணமாக, பணியாளர்கள், சப்ளையர்கள், வாடிக்கையாளர்கள், சமூகம் போன்றவை, பொதுவாக பங்குதாரர்களாக கருதப்படுகின்றன, ஏனெனில் அவை மதிப்பு மற்றும் / அல்லது நிறுவனத்தால் பாதிக்கப்படுகின்றன.  

பங்குதாரர்கள் ஐபிஓக்களை சந்திப்பதன் மூலம் முதன்மை சந்தையில் தங்கள் பங்குகளை வாங்கியிருக்கலாம். இதனால் நிறுவனங்களுக்கு மூலதனம் வழங்கப்படும். இருப்பினும், பரந்த பெரும்பான்மையான பங்குதாரர்கள் இரண்டாம் பட்ச சந்தையில் தங்கள் பங்குகளை வாங்கினர். மேலும் நிறுவனத்திற்கு நேரடியாக மூலதனத்தை வழங்கவில்லை.  

## இதனையும் காண்க

- கூட்டக நிறுவன ஆளுகை
- பணியாளர் உரிமை நிறுவனங்கள்
# அலெக்சாண்டர் போப்


அலெக்சாண்டர் போப்=  

அலெக்சாண்டர் போப் 18ஆம் நூற்றாண்டில் பிறந்த ஆங்கில கவிஞனராவர். இவரின் பிறந்த தினம் 21 மே 1688. இவர் நையாண்டி பாடல்களாலும் ஹோமரின் (Homer) இலியட் (Illiad) மற்றும் ஒடிஸ்ஸேய் (Odessey) ஆகியவற்றின் மொழிபெயர்ப்புகளாலும் சிறப்பு பெற்றவர்.ஹோமரின் படைப்புகளை மொழிப்பெயர்ப்பு செய்துள்ளார். வீர ஈரடி எழுதுவதில் வல்லவர் . குறிப்பிடத்தக்க எழுததலர்களில் ஆஸ்போர்ட் அகராதியில் மேற்கோள் இடுவதில் ஷேக்ஸ்பியருக்கு அடுத்தபடியாக இருப்பது குறிப்பிடத்தக்கது.  
## இளமைப் பருவம்

இளமைப் பருவம் தந்தையின் பெயர் அலெக்சாண்டர் போப் சீனியர் [1616-1717].கைத்தறி வணிகர் இவர் லண்டனில் உள்ள பிளவ் கோர்ட், லம்பார்ட் தெருவில் பிறந்தார் . எடித் இவரின் மனைவி .இருவருமே கத்தோலிக்க மதத்தை சேர்ந்தவர்கள்.  

## முக்கிய படைப்புகள்
1. விமர்சங்களின் கட்டுரை,  
2. கூந்தலின் கற்பழிப்பு,  
3. முட்டாள் கவிஞன்,  
4. மனிதனைப் பற்றிய கட்டுரை,  
5. இலியட் மற்றும் ஒடிஸியின் மொழிபெயர்ப்புகள்.  

Dictionary of Quotations (1999)  
Erskine-Hill, Howard. 'Pope, Alexander (1688–1744)', Oxford Dictionary of National Biography (Oxford University Press, September 2004, online edn, January 2008). Accessed 18 April 2009.  
Mack, Maynard (1985). Alexander Pope: A Life. New Haven: Yale University Press. (the definitive biography.)  

பகுப்பு 1. கரூர் மாவட்ட ஆசிரியர்கள் எழுதிய கட்டுரைகள்
# தன் இலைப் பரப்பு

**தன் இலைப் பரப்பு** *(Specific leaf area)* (**SLA**) அல்லது இலைப் பரப்பு எண் என்பது இலையின் பரப்புக்கும் உலர்ந்த எடைக்கும் உள்ள விகிதமாகும்.இதன் தலைக்கிழ் மதிப்பு ஒற்றைப் பரப்பில் உள்ள இலையெடை LMA எனப்படுகிறது.  

## பயன்பாடுகள்
குறிப்பிட்ட தாவரத்தின் இனப்பெருக்கத் திறனை மதிப்பிடுவதற்கு அடிப்படைக் காரணிகளான ஒளி, ஈரப்பத (ஈரப்பதம்) அளவுகள் போன்ற மற்ற காரணிகளைக் காட்டிலும் தன் இலை பரப்பு எனும் காரணியை மட்டுமே பயன்படுத்தலாம். இலை பண்புகள் பற்றிய ஆய்வுகளில், பயன்படுத்தப்படும் பண்புகளில் மிகவும் பரவலாக ஏற்றுக்கொள்ளக்கூடிய முதன்மையான பண்புகளில் ஒன்றாகத் தன் இலை பரப்பு விளங்குகிறது.  

## வறட்சியின் விளைவுகள்
வறட்சி, நீர் அழுத்தம் ஆகியவை தன் இலை பரப்பு அளவை பலவகைகளைச் செலுத்தி மாற்றுகின்றன. பல்வேறு இனங்களில், தன் இலைப் பரப்பு அளவு வறட்சியின்போது குறைகிறது. எடுத்துகாட்டாக,, வறட்சி சூழ்நிலைகளில், இலைகள், இயல்பாகக் கட்டுப்படுத்தப்பட்ட சூழ்நிலைகளில் வளரும் தாவர இலைகளைக் காட்டிலும் சிறியனவாக அமைகின்றன.இது சரியான நோக்கீடே ஆகும். இலையின் மேற்பரப்பு அளவின் சார்புநிலைக் குறைவு, நீர் இழப்பதற்கான சில வாய்ப்புகளே அமையும். தாழ்ந்த தன் இலை பரப்புள்ள இனங்கள், அவற்றின் பேரளவான உலர்பொருள் உள்ளடக்கத்தாலும், உயர் கலச்சுவர்களின் செறிப்பாலும்துணைவளர்சிதைமாற்றப் பொருட்களாலும் கூடுதலான இலை, வேர் ஆயுளாலும் அதுவரையில் திரட்டிய வளங்களைப் பேண முடுக்கப்படுகின்றன .  

மற்ற சில இனங்களில், குறிப்பாக, பாப்லர் மரங்களில் தன் இலை பரப்பு முழுவதுமாக குறைந்து காணப்படுகிறது, ஆனால் அவற்றிலுள்ள இலைகள் முழுமையான அளவு வளர்ச்சி அடையும் வரை தன் இலை பரப்பு அதிகரிக்கிறது. இலை முழுமையான அளவு வளர்ச்சி அடைந்த பின்னர் தன் இலை பரப்பு குறைய ஆரம்பிக்கிறது.  

தாவரங்களுக்கு நீர் குறைவாக கிடைக்கும் நிலையில் தன் இலை பரப்பு மதிப்பு அதிகரிப்பதாக ஆய்வுகள் குறிப்பிடுகின்றன. எடுத்துகாட்டாக, பிர்ச் மர இனங்களில் தன் இலை பரப்பு மதிப்பு வறட்சி அழுத்தத்தின் விளைவாக அதிகரிக்கிறது. பிர்ச் மரங்களில் தன் இலை பரப்பு மதிப்பு இரண்டு உலர் பருவங்களுக்குப் பிறகு கணிசமாக அதிகரித்தது. இருப்பினும் வழக்கமான நிகழ்வுகளின்போது தன் இலை பரப்பு மதிப்பு குறைந்து வறட்சி அழுத்தத்திற்கு ஏற்றவாறு தகவமைத்துக் கொள்வதாக ஆய்வாளர்கள் குறிப்பிடுகின்றனர்.
# மனிதரளவையியல்

**மனிதரளவையியல்** (*Anthropometry*) என்பது மனிதனின் உடல் அளவைக் குறிக்கிறது. உடல் மானுடவியல் ஒரு ஆரம்ப கருவி, அது மனித உடல் மாறுபாடு, மற்றும் இன மற்றும் உளவியல் பண்புகளை உடல் தொடர்பு கொள்ள பல்வேறு முயற்சிகள் புரிந்து நோக்கங்களுக்காக அடையாளமாக பயன்படுத்தப்படுகிறது. மனித உடலின் இயற்பியல் பண்புகள், உடல் அளவு மற்றும் வடிவத்தின் முதன்மையாக பரிமாண டிஸ்கிரிப்டர்கள் ஆகியவற்றின் முறையான அளவீடு இவற்றிற்கு ஆல்ஃபான்ஸ் பெர்டிலன் (1853-1914)என்பவர் தந்தையாக கருதப்படுகிறார், ஏனென்றால் அவருடைய பல பங்களிப்புகள் இன்று நாம் அறிந்தவைகளாகும்.  

இன்றுதொழில்துறை வடிவமைப்பு, ஆடை வடிவமைப்பு, பணிச்சூழலியல் மற்றும் கட்டமைப்பு இவற்றில் ஆந்த்ரோபோமெட்ரி ஒரு முக்கியப் பங்கு வகிக்கிறது, இது மக்கள் பரிமாணங்கள் மற்றும் விநியோகம் பற்றிய புள்ளிவிவர தரவு விவரவங்களை மேம்படுத்த பயன்படுத்தப்படுகிறது. வாழ்க்கை வகைகள், ஊட்டச்சத்து, மற்றும் இனப்பெருக்கம் ஆகியவற்றில் மாற்றங்கள் உடல் பரிமாணங்களின் பரிமாற்றத்தில் மாற்றங்களுக்கு வழிவகுக்கும், மேலும் ஆந்த்ரோமெட்ரிக் தரவு சேகரிப்புகளின் வழக்கமான புதுப்பித்தலுக்கு தேவைப்படுகிறது.
# வாழ்வியல் மற்றும் மருத்துவக் கல்லூரி, அபெர்டீன் பல்கலைக்கழகம்

**வாழ்வியல் மற்றும் மருத்துவக் கல்லூரியானது** (*University of Aberdeen College of Life Sciences and Medicine*) ஸ்காட்லாந்திலுள்ள அபெர்டீன் பல்கலைக்கழகத்தின், மூன்று மருத்துவக்கல்வி சார்ந்த கல்லூரிகளில் ஒன்றாகும். இதில் மூன்று பள்ளிகள் உள்ளன. தற்போது, இக்கல்லுாாியின் தலைவராக பேராசிரியர் பில் ஹான்னாபோர்டு உள்ளார். இவர் ஒரு பொது சுகாதார ஆலோசகர் ஆவார்.  

## பள்ளிகள்

## உயிரியல் பள்ளி
உயிரியல் பள்ளியானது, விலங்கியலின் அடிப்படையில் அமைக்கப்பட்டுள்ளது. இதற்கான கட்டிடம் கிங்ஸ் கல்லுாாி வளாகததில் உள்ளது. இதன் தற்போதைய தலைவராக பேராசிரியர் கிரேம் பேட்டர்ன் உள்ளார்.  

## மருத்துவம், மருத்துவ அறிவியல் மற்றும் ஊட்டச்சத்து பள்ளி
மருத்துவம், மருத்துவ அறிவியல் மற்றும் ஊட்டச்சத்து படிப்பானது நான்கு நிறுவனங்களை பாரஸ்டெர்ஹில் வளாகத்தில் கொண்டுள்ளது:  
- மருத்துவம் மற்றும் பல் மருத்துவ அறிவியல் கல்வி நிறுவனம்
- ரோவல்ட் ஊட்டச்சத்து மற்றும் உடல்நல நிறுவனம்

இப்பள்ளியின் தலைவர் பேராசிரியர் ஸ்டீவ் ஹெயிஸ்.  

## உளவியல் பள்ளி
உளவியல் பள்ளியானது, வில்லியம் கில்ட் கட்டிடத்திலுள்ள கிங்ஸ் கல்லூரியில் அமைந்துள்ளது. இப் பள்ளியின் தலைவர் பேராசிரியர் அராஸ் சஹிரியே ஆவார்.  

## பட்டதாாி பள்ளி
இப் பள்ளியானது, வாழ்க்கை அறிவியல் மற்றும் மருத்துவ கல்லூரியை உள்ளடக்கியது. பாரஸ்டெர்ஹில் வளாகத்தில் போல்வார்த் கட்டிடத்தில் இயங்குகிறது.
# எர்ன்ஸ்ட் மீமன்


**எர்ன்ஸ்ட் ஃபிரீட்ரிச் வில்ஹெல்ம் மீமன்** (Ernst Meumann, 29 ஆகஸ்ட் 1862, உர்டினென், கிரெஃபெல்ட் - 26 ஏப்ரல் 1915, ஜெர்மனி, ஆம்பர்கு) என்பவர் ஒரு ஜெர்மன் கல்வியாளர், ஆசிரியர் மற்றும் உளவியலாளர். இவர் கற்பித்தல் பணியின் நிறுவனர் ஆவார் .
# மகேந்திரகிாி மலைச் சிகரம்


**மகேந்திரகிரி மலைச் சிகரம்**  

மகேந்திரகிரி மலைச் சிகரம் என்பது இந்தியாவில்,ஒரிசா மாநிலத்தில் கஜபதி மாவட்டத்தில் உள்ள பரலகெமுன்டி என்ற இடத்தில் அமைந்துள்ளது.இது கிழக்குத் தொடர்ச்சி மலைத் தொடரில் 1501மீ உயரத்தில் அமைந்துள்ளது.  

## மரபுத்தொகுதி[தொகு]

மகேந்திரகிரி மலை கிழக்குத்தொடர்ச்சி மலையுடன் இணைந்தது.இம்மலை புராணக்கதையான ராமாயணத்தில் மகேந்திர பர்வதம் என்று அழைக்கப்படுகிறது.இம்மலை குல பர்வதம்,மலாயா,சாயாத்திரி,பாரிஜாத்ரா, சுக்திமான், விந்தியா மற்றும் மால்யவான் என்ற பெயாிலும் அழைக்கப்படுகிறது.  

புராணக் கதை மற்றும் மகாபாரதக் கதையில், பரசுராமர் இம்மலையில் தான் தவம் புாிந்ததாக நம்பப்படுகிறது. இந்தப் புராணமலை ஒாிசாவில் கஜபதி மாவட்டத்தில் அமைந்துள்ளது. பாண்டவர்களால் கட்டப்பெற்ற கோயில்கள் இங்கு காணப்படுகின்றன. சிவராத்திாி என்ற முக்கியமான இந்துப் பண்டிகை இங்கு கொண்டாடப்படுகிறது.
# பொன்பேத்தி


பொன்பேத்தி கிராமம் ஆவுடையார்கோயில் வருவாய் கோட்டத்தில்<nowiki/> உள்ளது. இது இந்தியாவில் உள்ள,  தமிழ்நாடு மாநிலத்தின் புதுக்கோட்டை மாவட்டத்தில் உள்ளது.  

2001 மக்கள் தொகை கணக்கெடுப்பின்படி, பொன்பேத்தி மக்கள் தொகையில் 1359 கொண்டுள்ளது.இதில் 709 ஆண்களும்  மற்றும் 650 பெண்களும் உள்ளனர் மொத்த மக்கள் தொகையில் 897 பேர் கல்வி அறிவு பெற்றவர்கள்.
# ஸ்டீவி (பூனை)



**ஸ்டீவ் பூனை** ( 2005 - 2013 பெப்ரவரி 4) என்பது உலகின் மிக நீண்ட வீட்டுப் பூனை ஆகும். இது  கின்னஸ் உலக சாதனை புத்தகத்தில் இடம் பெற்றுள்ளது. 2010 ஆகத்து 28 நாளிள் எடுத்த அளவின்படி இது  123 செமீ (48.5 அங்குலம்) என அளவிடப்பட்டது.
# பரணி (இசையமைப்பாளர்)


**பரணி** (*Bharani*,பிறப்பு:19 சூன் 1971) என்பவர் ஒரு இந்தியத் திரைப்படத்துறை இசையமைப்பாளர் ஆவார். இவர் தமிழ்த் திரைப்படம் மட்டுமல்லாது கன்னடம், தெலுங்குத் திரைப்படங்களிலும் தொடர்ந்து பணியாற்றி வருகிறார். சொந்தக் குரலில் சில பாடல்களையும் பாடியுள்ளார்.  

## வாழ்க்கைக் குறிப்பு
பரணி தஞ்சாவூர் அருகில் ஒரு சிறிய கிராமத்தில் பிறந்தார். மூன்று சகோதரர்களுடன் இவரது குடும்பத்தில் மூத்த மகனாகப் பிறந்தார். இவர் பத்தாம் வகுப்பு வரை கல்வி பயின்றார். இவரது பள்ளி நாட்களில் பாடல்கள் இயற்றுவதில் தீவிரமாகச் செயற்பட்டார். 1989இல் வாய்ப்பு தேடிச் சென்னைக்கு வந்தார். இவரது இயற்பெயர் குணசேகரன்.  

## பணி
இவர் தொடக்கத்தில் பாடலாசிரியராக வாய்ப்பு கிடைத்ததும் விஜய் நடித்த நாளைய தீர்ப்பு (1992) திரைப்படத்திற்கு பாடல் எழுதியுள்ளார். பரணி இசையமைப்பாளராக பெரியண்ணா (1999) படத்தில் எஸ். ஏ. சந்திரசேகரால் அறிமுகப்படுத்தப்பட்டார். பார்வை ஒன்றே போதுமே (2001), சார்லி சாப்ளின் (2002) போன்ற படங்களில் இசையமைப்பாளராகப் பணிபுரிந்துள்ளார். இவரது 25வது திரைப்படம் வெளுத்து கட்டு (2010)  

## இசைத்தொகுப்பு
| ஆண்டு | திரைப்படம் | குறிப்பு |  |
| --- | --- | --- | --- |
| 1999 | பெரியண்ணா |  |  |
| 2001 | பார்வை ஒன்றே போதுமே | இரண்டு பாடல்கள் இவரே எழுதி, இசையமைத்தது |  |
| 2002 | சார்லி சாப்ளின் |  |  |
| 2002 | பேசாத கண்ணும் பேசுமே |  |  |
| 2002 | சுந்தரா டிராவல்ஸ் |  |  |
| 2002 | ஜெயா |  |  |
| 2002 | முத்தம் |  |  |
| 2002 | ஸ்டைல் |  |  |
| 2003 | எஸ் மேடம் |  |  |
| 2003 | சிந்தாமல் சிதறாமல் |  |  |
| 2004 | மீசை மாதவன் |  |  |
| 2005 | காற்று உள்ளவரை |  |  |
| 2005 | திருடிய இதயத்தை |  |  |
| 2005 | அலையாடிக்கூத்து |  |  |
| 2006 | ஒரு காதல் செய்வீர் |  |  |
| 2008 | தரகு |  |  |
| 2009 | ஒரு காதலன் ஒரு காதலி |  |  |
| 2010 | வெளுத்துக்கட்டு |  |  |
| 2011 | கொஞ்சம் வெயில் கொஞ்சம் மழை |  |  |
| 2011 | வெங்காயம் |  |  |
| 2014 | சுற்றுலா |  |  |
| 2015 | வைரன் |  |  |
| 2017 | ஒண்டிக்கட்டை | இயக்குநராகவும் | } |
# திருச்செந்தூர் தொடருந்து நிலையம்



**திருச்செந்தூர் தொடருந்து நிலையம்** (*Tiruchendur railway station*) இந்தியாவின் தமிழ்நாடு மாநிலம் தூத்துக்குடி மாவட்டத்திலுள்ள திருச்செந்தூர் நகரத்தில் அமைந்துள்ள ஒரு தொடருந்து நிலையமாகும். இந்நிலையம் திருச்செந்தூரை மாநிலம் முழுவதும் உள்ள பல்வேறு புனித யாத்திரை இடங்களுடன் இணைக்கிறது.  

## வரலாறு
திருநெல்வேலிக்கு இரயில் இணைப்பு கிடைத்ததும், சில்லா வாரிய உறுப்பினராக இருந்த ஆறுமுகநேரி மேல வீடு எசு.பி.பொன்னையா நாடார் திருச்செந்தூரிலிருந்து திருநெல்வேலிகு இரயில் போக்குவரத்தை ஏற்படுத்த முயற்சி எடுக்கத் தொடங்கினார். இவர் முன்னெடுத்த முயற்சிகளைத் தொடர்ந்து, திருநெல்வேலிக்கும் திருச்செந்தூருக்கும் இடையே இரயில் பாதை இணைப்பை நிறுவுவதற்கு ஆதரவாக 1900 ஆம் ஆண்டு அக்டோபர் மாதம் 1 ஆம் தேதி காலனித்துவ அரசு ஒரு தீர்மானம் நிறைவேற்றியது. இதைத் தொடர்ந்து, 1903 ஆம் ஆண்டு மார்ச்சு மாதம் 23 ஆம் தேதியன்று நடைபெற்ற சில்லா வாரியக் கூட்டம் இரு நகரங்களுக்கு இடையே இரயில் பாதை அமைப்பதற்கு ஒப்புதல் அளித்தது. 1903 ஆம் ஆண்டு திருநெல்வேலி மாவட்ட வாரியத்தால் முன்மொழியப்பட்ட இந்த பாதை தென்னிந்திய இரயில்வே நிர்வாகத்தால் 1904 ஆம் ஆண்டு மாவட்ட வாரியத்தின் செலவில் ஆய்வு செய்யப்பட்டது. இதன் நீளம் 37.60 மைல் என்றும் குறுகிய பாதை அமைக்க ரூ 20,52,000 செலவு பிடிக்கும் என்றும் திட்டமிடப்பட்டது. இதன் நிதியுதவிக்கான முன்மொழிவுகள் மாவட்ட வாரியத்திடம் இருந்து எதிர்பார்க்கப்பட்டது. அவர்கள் மாவட்டத்திற்கு இரயில்வே கட்டுமான நிதியை உருவாக்குவதற்காக சிறப்பு வரி விதித்தனர். முதல் இரயில் சேவை 1923 ஆம் ஆண்டு பிப்ரவரி மாதம் 23 ஆம் ஆம் தேதியன்று தொடங்கப்பட்டது.  

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தேர்ந்தெடுக்கப்பட்ட தமிழ்நாட்டின் 75 நிலையங்களில் இதுவும் ஒன்றாகும். மத்திய அரசின் உள்கட்டமைப்புக்கான கதி சக்தி அமைப்பின் கீழ் இத்திட்டம் செயற்படுத்தப்படுகிறது.  

அமிர்த பாரத் திட்டத்தின் கீழ் மதுரை தொடருந்து கோட்ட<nowiki/>த்தில் 15 நிலையங்கள் தேர்ந்தெடுக்கப்பட்டன, திருச்செந்தூர் தொடருந்து நிலையத்தை புதுப்பிக்கும் பணிக்கு 17.5 கோடி ரூபாய் ஒதுக்கப்பட்டுள்ளது.  

## நிர்வாகம்
திருச்செந்தூர் தொடருந்து நிலையம் தென்னக இரயில்வே பிரிவைச் சேர்ந்த மதுரை கோட்டத்திற்கு உட்பட்டு இயங்கியது.  

## சேவைகள்
திருச்செந்தூரிலிருந்து புறப்படும் இரயில் வண்டிகள்:  
- திருச்செந்தூர் அதிவிரைவு வண்டி (திருச்செந்தூர்- சென்னை எழும்பூர்)
- பாலக்காடு சந்திப்பு-திருச்செந்தூர் பயணிகள் இரயில் வண்டி (பழனி வழியாக)
- திருநெல்வேலி-திருச்செந்தூர் பயணிகள் இரயில் வண்டி (முன்பதிவு செய்யப்படாதது)
- தூத்துக்குடி-திருச்செந்தூர் பயணிகள் இரயில் வண்டி (முன்பதிவு செய்யப்படவில்லை)

## வண்டிகளின் வரிசை
| எண். | பெயர் | புறப்படும் இடம் | சேரும் இடம் | சேவை நாட்கள் | நேரம் | வழித்தடம் |
| --- | --- | --- | --- | --- | --- | --- |
# அன்னே ப்ரோட்ஸ்கி

**அன்னே ப்ரோட்ஸ்கி** (Anne Brodsky) என்பவர் மேரிலாந்தில், பால்டிமோர் கவுண்டி பல்கலைக்கழகத்தில் (UMBC) உளவியல் மற்றும் பாலினம் மற்றும் மகளிர் ஆய்வுகளில் பேராசிரியராக உள்ளார். அவர் பாலினம் மற்றும் மகளிர் ஆய்வுகள் திட்டத்தின் இயக்குனராகவும் உள்ளார். மேலும், "எல்லாம் நம்முடைய வலிமை (With All Our Strength) :ஆப்கானிஸ்தான் பெண்களின்  புரட்சி இயக்கம்" என்ற புத்தகத்தை எழுதியுள்ளார்.
# நோய் உருவாக்கம்

**நோய் உருவாக்கம்** (*Pathogenesis*) என்பது நோயியலில் ஒரு நோய்க்கு காரணமான நோய்க்கிருமி உயிரியல் வழிமுறை மூலம் பரவுவதை குறிக்கும். மேலும் இந்த வார்த்தை நோயின் தோற்றத்தையும் வளர்ச்சியையும் விவரிக்கக்கூடியது. இந்நோய் கடுமையானதாகவோ, நீண்டகாலமாகவோ அல்லது மீண்டும் மீண்டும் வருகிறதா என்பதையும் விவரிக்க முடியும். இந்த வார்த்தை கிரேக்க வார்த்தையான *பாத்தோஸ்* (‘நோய்’) மற்றும் *ஜெனிசிஸ்* (‘உருவாக்கம்’) என்ற வார்த்தையிலிருந்து உருவானது.  

## விளக்கம்
நுண்ணுயிர் நோய்த்தொற்று, வீக்கம், புற்று நோய் மற்றும்திசு முறிவு ஆகியவை நோய் உருவாக்க வகைகள் ஆகும். உதாரணமாக பாக்டீரியா நோய்  உருவாக்கத்தில் எந்த பாக்டீரியா நோய்த்தொற்றை தோற்றுவித்து உடல்நலக்குறைவை ஏற்படுத்தும் என்பதை குறிக்கும் வழிமுறையாகும்.  

பெரும்பாலான நோய்கள் பல்வேறு செயல்முறைகளால் ஏற்படுகின்றன. உதாரணமாக, சில புற்றுநோய்கள் நோயெதிர்ப்பு மண்டலத்தின் செயலிழப்பினால் ஏற்படுகின்றன (நோய் எதிர்ப்புத் திறன் ஒடுக்கத்தால் விளையும் தோல் புற்றுநோய்கள் மற்றும் சிறுநீரக மாற்று அறுவை சிகிச்சைக்கு பிறகு ஏற்படும் லிம்போமாக்கள்).  

சில அடிப்படைக் காரணங்களால் உருவாகும் ஒரு நோயைக் (அல்லது நிலை) கட்டுப்படுத்துவதன் மூலம் நோயைத் தடுக்கலாம். பெரும்பாலும் நோய்ப்பரவலியல் உற்றுநோக்கலில் நோய்க்குறியியல் இணைப்பானது நோய்க்கும் அதற்கான காரணத்திற்கும் இடையேயான   முக்கிய காரணியானது. ஆய்வுகளில் அடையாளம் காணப்பட்டது. மூலக்கூறு நோய்ப்பரவலியலில் நேரடியாக தொற்றுநோயியல் அணுகுமுறை ஒருங்கிணைக்கப்படலாம். மூலக்கூறு நோய்ப்பரவலியல் தொற்று நோய் உருவாக்கத்துடன் சாத்தியமான ஆபத்து காரணியை இணைப்பதன் மூலம் நோய்க்கிருமி மற்றும் காரணியை மதிப்பிடுவதற்கு உதவுகிறது. இவ்வாறு, மூலக்கூறு நோய்ப்பரவலியல் சாதாரண காரணங்களை முந்தியுள்ளது.
# எஞ்சிய மதிப்பு

**எஞ்சிய மதிப்பு** (Residual value) என்பது ஒரு செயல்பாட்டின் அங்கத்தினர்களில் ஒன்றாகும். இது ஒரு நல்ல எதிர்கால மதிப்பை நாணய அடிப்படையில் முழுமையான மதிப்பின் அடிப்படையில் விவரிக்கிறது மற்றும் உருப்படியை புதியதாக இருக்கும்போது சில சமயங்களில் தொடக்க விலையில் ஒரு சதவீதமாக சுருக்கப்பட்டுள்ளது.  
உதாரணம்: ஒரு கார் இன்று $ 20,000 பட்டியலிடப்பட்ட விலையில் விற்கப்படுகிறது. 36 மாதங்கள் மற்றும் 50,000 மைல்களின் பயன்பாட்டிற்கு பிறகு அதன் மதிப்பு $ 10,000 அல்லது 50% என வரையறுக்கப்படுகிறது. வட்டி விதிக்கப்படும் வரவு செலவுத் தொகை, இதன் மதிப்பு $ 20,000 தற்போதைய மதிப்பில் $ 10,000 மதிப்புடையது.  

எஞ்சிய மதிப்புகள், ஒப்பந்தங்கள் மூடிய ஒப்பந்தங்கள் அல்லது திறந்த ஒப்பந்தங்களின் அடிப்படையில் ஒப்பந்தம் செய்யப்படுகின்றன.  

கணக்கீட்டில், எஞ்சிய மதிப்பு என்பது காப்புரிமை மதிப்புக்கான மற்றொரு பெயர், சொத்துக்களின் மீதமுள்ள மதிப்பு முழுமையாகக் குறைக்கப்படுகிறது..  

மீதமுள்ள மதிப்பு அதன் மதிப்பை அடிப்படையாகக் கொண்டு அடிப்படை விலையில் இருந்து பெறப்படுகிறது, இது தேய்மானத்திற்கு பிறகு கணக்கிடப்படுகிறது.  

எஞ்சிய மதிப்புகள் பல காரணிகளைப் பயன்படுத்தி கணக்கிடப்படுகின்றன, பொதுவாக ஒரு கால அளவிற்கான வாகன மதிப்பு மற்றும் மைலேஜ் தேவை என்பது கணக்கீட்டின் ஆரம்ப புள்ளியாகும், தொடர்ந்து காலநிலை, மாதாந்திர சரிசெய்தல், வாழ்க்கைச் சுழற்சி மற்றும் அகற்றல் செயல்திறன் ஆகியவை ஆகும். எஞ்சிய மதிப்புகள்  அமைக்கும் குத்தகை நிறுவனம், எஞ்சிய மதிப்பை இறுதி மதிப்பை அமைக்க கணக்கிடலில் சரிசெய்தல் காரணிகளை செருகுவதற்கான தங்கள் சொந்த வரலாற்று தகவலைப் பயன்படுத்தும்.  

கணக்கியலில், அதன் பயனுள்ள வாழ்க்கை முடிவுக்கு வந்த பிறகு ஒரு சொத்துக்களை அகற்றும் போது ஒரு நிறுவனம் பெறும் மதிப்பீட்டு மதிப்பாக வரையறுக்கப்பட்ட மதிப்பை வரையறுக்க முடியும். இதைச் செய்யும் போது, சொத்துக்களை அகற்றுவதற்கான செலவுகள் குறைக்கப்பட வேண்டும்.  

எஞ்சிய மதிப்பு கணக்கிட சூத்திரம் பின்வருமாறு அடுத்த எடுத்துக்காட்டாக காணலாம்:  

ஒரு நிறுவனம் 20,000 யூரோக்களை வாங்கிய ஒரு இயந்திரத்தை சொந்தமாகக் கொண்டுள்ளது. இந்த இயந்திரம் ஐந்து ஆண்டுகளுக்கு ஒரு பயனுள்ள வாழ்வைக் கொண்டுள்ளது. நிறுவனம் இப்போது இயந்திரம் விற்கும் என்றால் அது கையகப்படுத்தல் விலை 10% மீட்க முடியும் என்று தெரிகிறது.  

எனவே, எஞ்சிய மதிப்பு இருக்கும்:  

எஞ்சிய மதிப்பு =10%*(20000)=2000
# ஹுமாயூன் கபீர்

ஹமாயூன் கபீர் ஒரு பெங்காலி எழுத்தாளர் மற்றும் அரசியல்வாதி ஆவார்.கபீர் வங்காளத்தில் பரிதாபூர் மாட்டத்தில் உள்ள மாவட்டத்தில் கொமர்பூர் என்ற கிராமத்தில் பிப்ரவரி 22,1906-ல் பிறந்தார். இவருடைய தந்தை கான் பகதூர் கபீருதீன் அகமது ஆவார். இவர் வங்காளத்தில் துணை நீதிபதியாக இருந்தார்.  

## கல்வி[தொகு]

கபீர் 1922-ல் நடத்தப்பட்ட மெட்ரிகுலேசன் தேர்வில் முதல் வகுப்பில் தேர்ச்சி பெற்றார்.இவர் கல்கத்தாவில் உள்ள பிரசிடென்சி கல்லூரியில் கலைப்பிரிவில் இடைநிலைக் கல்வியை முடித்தார்.பிறகு கல்கத்தா பல்கலைக்கழகத்தில் பி.எ., மற்றும் எம்.எ., ஆங்கிலம் முதல் வகுப்பில் தேர்ச்சி பெற்றார்.இவர் இங்கிலாந்தில் உள்ள ஆக்‌ஸ்ஃபோர்டு-ல் உள்ள எக்ஸ்டர் கல்லூரியில் கல்வி உதவித் தொகை பெற்றார்.ஆக்‌ஸ்ஃபோர்டு பல்கலைக்கழகத்தில் நவீன இலக்கியங்களான தத்துவம்,அரசியல் அறிவியல்,பொருளாதாரம் ஆகியவறை 1931-ல் முதல் வகுப்பில் தேர்ச்சிபெற்றார்.  

## வாழ்க்கைப்போக்கு

ஹுமாயூன் கபீர்,1932-ல் புதிதாக உருவாக்கப்பட்ட ஆந்திரா பல்கலைக்கழகத்தில் விரிவுரையாளராகப் பணியாற்ற சர்வபள்ளி ராதாகிருஷ்ணனால் அழைக்கப்பட்டார்.பிறகு,டெல்லியில்லுள்ள பல்கலைக்கழக மானியக் குழுவில் இணைக் கல்வி ஆலோசகராகவும்,கல்விச் செயலராகவும் மற்றும் பல்கலைக்கழக மானியக் குழுவின் தலைவராகவும் பணியாற்றினார்.இவர் விமானப்போக்குவரத்துத்துறை அமைச்சராகவும்,கல்வி அமைச்சராக இருமுறையும், ஜவஹர்லால் நேரு மற்றும் லால் பகதூர் சாஸ்த்ரி பிரதம மந்திரியாக இருந்தபோது பணியாற்றினார்.மேலும் இவர் அறிவியல் ஆராய்ச்சி மற்றும் கலாச்சார மற்றும் பண்பாட்டுத் துறை அமைச்சராகவும் இருந்தார்.1965-ல் இந்திரா காந்தி அவர்களால் மதராஸ் மாகாணத்தின் ஆளுநராக நியமிக்கப்பட்டார்.ஆனால் கபூர் அதனை மறுத்துவிட்டார்.1956-லிருந்து 1962 வரை மாநிலங்களவை உறுப்பினராகவும்,1962-லிருந்து 1969 வரை மக்களவை உறுப்பினராகவும்,வங்காளத்தில் உள்ள பசிர்கட் தொகுதியிலிருந்து தேர்ந்தெடுக்கப்பட்டார்.  

## இலக்கியப் படைப்புகள்

ஹமாயூன் கபீர், மெளலானா அப்துல்கலாம் ஆசாத்தின் வாழ்க்கை வரலாறான "இந்தியா வின்ஸ் ஃப்ரீடம்"( India wins freedom" என்ற புத்தகத்தின் பதிப்பாசிாியர் ஆவார். மெளலானா ஆசாத் தனது வாழ்க்கை வரலாற்றை கபீாிடம் உருது மொழியில் எடுத்துரைத்தார். கபீர் அதனை ஆங்கிலத்தில் மொழி பெயர்த்தார். பன்னாட்டு கல்வி, அறிவியல் , கலாச்சாரம் மற்றும் பண்பாட்டு நிறுவனம் 1950-ல் வெளிவந்த "தி ரேஸ் கெஸ்டின்" (The Race Question) என்ற தலைப்பில் வெளிவந்த கட்டுரையை வரைவுச் சட்டமாகாக்கியவர்களுள் இவரும் ஒருவர்.  

## சொந்த வாழ்க்கை

இவருடைய மகள் லைலா கபீர் இந்திய அரசியல்வாதி ஜார்ஜ் பெர்னான்டஸ் -ஐ திருமணம் செய்து கொண்டார். இவருடைய உறவினர் அல்டாமஸ் கபீர் இந்தியாவின் 39-வது தலைமை நீதிபதியாவார். அவருடைய தங்கை மகள் சுக்லா கபீர் சின்கா கல்கத்தா உயர் நீதிமன்றத்தில் நீதிபதியாக இருக்கிறார். இவருடைய தம்பி ஜஹாங்கீர் கபீர் இந்தியாவில் உள்ள மேற்கு வங்காளத்தில் அரசியல்வாதியாக உள்ளார். 1930-ல் ஆக்ஸ்ஃபோர்டிலிருந்து திரும்பியவுடன் இந்துப் பெண்ணான சாந்திலதா தாஸ் குப்தாவை திருமணம் செய்தார். இந்நிகழ்வு சமுதாயத்தில் பொிய கலவரத்தை ஏற்படுத்தியது.
# தொலைதூர கல்வி குழுமம்


**தொலைதூரக் கல்விக் குழுமம் (டிஇபி)** என்பது இந்திரா காந்தி தேசியத் திறந்தவெளி பல்கலைக்கழகச் சட்டத்தின்(1985) கீழ், புது தில்லியில் உருவாக்கப்பட்டது. இந்த அமைப்பு, இந்திய திறந்தநிலைப் பல்கலைக்கழகம், நெடுந்தொலைவுக் கல்விமுறை போன்றவற்றை மேம்படுத்துவதும், ஒருங்கிணைப்பதும் ஆகும். மேலும் அதன் செந்தரங்களை வரையறுக்கும் பொறுப்பும் இதனிடம் உள்ளது. இது முந்தைய திறந்தநிலை பயிவுக்கும் திறந்தநிலைக் கல்விக்கும் பொருப்பு வகித்த நெடுந்தொலைவுக் கல்வி மன்றத்துக்குப் (டிஇசி) பதிலாக 2012 இல் அமைக்கப்பட்டது.  

இந்தியாவில் திறந்த வெளி பல்கலைக்கழகம், தொலைதூர கல்வி முறைகளை நாட்டிலுள்ள கல்வி முறையின் மேம்பாட்டிற்காகவும் கற்பித்தல், மதிப்பீடு. ஆராய்ச்சி போன்றவற்றின்  செந்தரங்களை வரையறுக்கவும், ஒருங்கிணைக்கவும் தொலைதூர கல்விக் குழுமம் தகுதி வாய்ந்ததாக இருப்பதால் பல்கலைக்கழகம் சரியான நடவடிக்கைகள் மூலம் கடமையாற்றுவதற்கு இது துணைப் புரிகிறது. இத்தகைய அமைப்புகளில்; பல்கலைக் கழகத்தின் அண்மைய அறிவியல் அறிவையும் புதிய கல்வி தொழில்நுட்பத்தையும் முழுமையாகப் பயன்படுத்துவதன் வழியாகவும், தற்போதுள்ள பல்கலைக்கழகங்களுக்கிடையேயான ஒத்துழைப்பும் அதிக நெகிழ்வுத்தன்மையும், பன்முகத்தன்மையும், எளிதில் அணுகுத்தக்க தன்மையும், எளிதில் நகரும் தன்மையும் கண்டுபிடிப்புகளைப் பல்கலைக்கழக மட்டத்தில் ஊக்குவிக்கும் வகையிலும் இது பணிபுரிகிறது. பல்கலைக்கழகச் சட்டத்தின் 16 ஆம் பிரிவின் கீழ் பல்கலைக்கழகத்தின் அதிகாரத்தின்  தொலைதூர கல்வி மன்றம் ஒன்றை நிறுவ வேண்டியது தேவையும் கட்டாயமும் இன்றியமையாததாகக் கருதப்படுகிறது. இந்தியாவில் தொலைதூர கல்வி மன்றம் (டிஇசி) என்பது நாட்டின் திறந்த, தொலைதூர கற்றல் அமைப்பின் உயா்ந்த அமைப்பாகும். இது இந்திரா காந்தி திறந்தவெளி பல்கலைகழக 28 வது சட்டத்தின்கீழ், திறந்த பல்கலைக்கழகம், தொலைதூரக் கல்விமுறை அமைப்பின் உச்சநீதி மன்றமாக செயல்படுவதற்கு இது அதிகாரம் அளிக்கிறது. திறந்த பல்கலைக்கழகம், தொலைதூரக் கல்விமுறை அமைப்பின் தரநிலைகளின் மேம்பாடு, ஒருங்கிணைப்பு மற்றும் பராமரிப்பு ஆகியவற்றிற்கு இது பொறுப்பாகும்.  இந்திரா காந்தி திறந்தவெளி பல்கலைகழகத்தின் துணை அதிபர் தொலைதூரக் கல்வி மன்றத்தின் முற்றதிகாரம் வாய்ந்த அதிகாரியாவார்.  
ஜூன் 2013, பல்கலைக்கழக நல்கைக் குழு தொலைதூரக் கல்வி மன்றத்தைத எடுத்துக் கொண்டது. இந்தியாவில் தொலைதூர கல்வித் திட்டங்களை மேலாளும் பொறுப்பை தொலைநோக்கு கல்விப் பணியகத்தை நிறுவி அதன்வழி செயல்படுத்தியது. ப.ந.ஆ நிறுவனங்களுக்கு நிரல் வாரியாக ஒப்புதல் பெறும் முன்மொழிவுகளை ஆய்வு செய்ய ஒரு குழுவை அமைத்துள்ளது.
# புறணி (தாவரவியல்)


தாவரத் தண்டு:  

1. அகணி  

2. காழ்  

3. காழ் I  

4. உரியம் I  

5. அடியிழையம் (தாவரத்தோல் நார்)  

6. புறணி  

7. மேற்தோல்]]  

புறணியானது தாவரப் பகுதிகளான வேர், தண்டு, இலை ஆகியவற்றின் உட்புறத்தில் புறத்தோலுக்கும் (எபிடெர்மிஸ்) அகத்தோலுக்கும் (எண்டோடெர்மிஸ்) இடைப்பட்ட பகுதியாகும். புறணி செல்களின் முக்கிய பணி சேமித்தல் ஆகும்.  

வேரில் புறணியானது மெல்லிய செல் சுவரையும், செல் இடைவெளிகளையும் கொண்ட பாரன்கைமா செல்களை மட்டும் கொண்டுள்ளது. இங்கு வாயுப் பரிமாற்றம் எளிதாக நிகழ்கிறது. இச் செல்களில் உணவுப் பொருள்கள் சேமிக்கப்பட்டுள்ளன. இச் செல்கள் முட்டை வடிவத்திலோ அல்லது கோள வடிவத்திலோ காணப்படும். செல்களிடையே ஏற்படும் அழுத்தத்தின் காரணமாக இச் செல்கள் பல கோண வடிவத்தில் காணப்படும். இச் செல்களில் பசுங்கணிகங்கள் காணப்படுவதில்லை. ஸ்டார்ச் துகள்கள் சேமிக்கப்பட்டுள்ளன. இச் செல்களில் லுயூக்கோபிளாஸ்ட்கள் காணப்படுகின்றன.  

தாவரத் தண்டின் புறணியானது புறத்தோலுக்கு (எபிடெர்மிஸ்) உட்புறமாக காணப்படுகிறது. இங்கு புறத்தோலானது மூன்று பகுதிகளாக வேறுபட்டுள்ளது. புறத்தோலுக்கு உள்பக்கமாக ஒரு சில அடுக்கு கோலென்கைமா செல்களான பகுதி காணப்படுகிறது. இது ஹைப்போடெர்மிஸ் அல்லது புறத்தோலடித்தோல் எனப்படும். இது தண்டிற்கு உறுதியினைத் தருகிறது. இச்செல்கள் உயிருள்ளவை. இச்செல் சுவர்கள் மூலையில் தடிப்புற்று காணப்படுகின்றன. ஹைப்போடெர்மிஸ் உட்புறமாக ஒரு சில அடுக்கு குளோரேன்கைமா செல்களால் ஆன பகுதி காணப்படுகிறது. இப்பகுதி ஒளிசெயற்கையை மேற்கொள்கிறது. சில ரெசின் குழாய்களும் காணப்படுகிறது. புறணியின் கடைசி அடுக்கு அகத்தோலாகும்.
# மீமிசல்



**மீமிசல்** (** Mimisal **) தமிழ்நாட்டின், புதுக்கோட்டை மாவட்டத்தின் ஆலங்குடி வட்டத்தில் உள்ள ஆவுடையார்கோயில் ஊராட்சி ஒன்றியத்தில் அமைந்த மீமிசல் ஊராட்சி கடற்கரை கிராமம் ஆகும்.  

வங்காள விரிகுடா கடற்கரையில் கிழக்கு கடற்கரை சாலையில் அமைந்த மீமிசல் கிராமத்தின் தெற்கே மணமேல்குடி, சுந்தரபாண்டியன்பட்டினம், ஓரியூர், வட்டானம், பாசிப்பட்டினம், தொண்டி, நம்புதாளை, திருவெற்றியூர் போன்ற கடற்கரை கிராமங்கள் உள்ளது.  

## மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, மீமிசல் கிராமத்தின் மொத்த மக்கள் தொகை 2793 ஆகும்.  
## வழிபாட்டுத் தலங்கள்
- மீமிசல் வீரஅனுமார் கோயில்
- மீமிசல் கல்யாணராமசாமி கோயில்
- மீமிசல் வீற்றிருந்தபெருமாள் கோயில்

## பண்டைய வணிகத் தொடர்புகள்
மீமிசல் கிராமத்தின் அருகில் உள்ள கருக்காகுறிச்சியில் 500-க்கும் மேற்பட்ட ரோமானிய அரசர்களின் தங்க, வெள்ளி நாணயங்கள் கண்டெடுக்கப்பட்டுள்ளதால், இப்பகுதி ரோமானியர்களுடன் வணிகத்தொடர்பு கொண்டிருந்ததை உறுதிப்படுத்துகிறது  

## இதனையும் காண்க
- மீமிசல் ஊராட்சி
# சோதி விண்மீன்


**சோதி விண்மீன்** என்பது வட வானக்கோளத்தில் உள்ள லைரா விண்மீன் குழுவில் அமைந்துள்ள ஆல்பா லைரா விண்மீனாகும். இதன் வல ஏற்றம் 18 மணி 36 நிமிடம்; நடுவரை விலக்கம் +38°.46; இது வானத்தில் தோன்றும் ஒளிமிக்க வின்மீன்களில் நான்காம் விண்மீன். இதன் பார்வை அல்லது தோற்றப் பொலிவுப் பருமை 0.14. இதன் ஒளிர்மை 0.5.  
சோதி விண்மீன் சூரியனிலிருந்து 27 ஒளியாண்டுகள் தொலைவில் அமைந்துள்ளது. இது A நிறமாலை வகையைச் சார்ந்ததாகும். ஐந்தாம் ஒளிர்மை வகையைச் சார்ந்தது, சூரியனின் பொருண்மையைப் போல் மூன்று மடங்கு பொருண்மையுடையது. நீலம் கலந்த வெண்ணிறமுடையது. இதன் ஒளி சூரியனின் ஒளியைப் போல் 50 மடங்கு மிகுதி. இதன் விட்டம் 32 x 10 6 கி.மீ . புறப்பரப்பு வெப்பம் சூரியனின் வெப்பத்தைவிட இரு மடங்கானது. புவியின் சம இரவுப் புள்ளிகளின் தலையாட்டம் காரணமாக இவ்விண்மீன் 14000 ஆண்டுகளில் புவியின் துருவ விண்மீனாகத் தோன்றும் எனக் கருதப்படுகிறது.  

## **மேற்கோள்**
# ஜான் இம்ரே

**ஜான் இம்ரே** (*John Imray*) (11 சனவரி 1811 - 22 ஆகத்து 1880) என்பவர் இசுக்கொட்லாந்து நாட்டைச் சேர்ந்த மருத்துவரும், சட்டமன்ற உறுப்பினரும், வேளாண்மை செய்பவரும், தாவரவியலாளரும் ஆவார்.  

## வாழ்க்கை
1811 ஜனவரி 11 அன்று இசுக்கொட்லாந்தின் அங்கஸ், கிரேக் நகரில் ஜேம்ஸ் இம்ரே மற்றும் மேரி கீத் போர்டியஸ் ஆகியோருக்கு மகனாகப் பிறந்தார். 1831 இல் எடின்பரோவில் உள்ள அரச கழக கல்லூரியில் மருத்துவப்பட்டம் பெற்றார். அடுத்த ஆண்டு டொமினிக்காவுக்குச் சென்று அங்கு ஏற்கனவே மருத்துவச் சேவை புரிந்து வந்த தனது அண்ணன் கீத்துடன் சேர்ந்தார். "திறமை மற்றும் கடின உழைப்பால், இம்ரே விரைவில் டொமினிக்காவில் முன்னணி மருத்துவரானார்". மேலும் தனது வாழ்க்கை முழுவதும் அப்படியே இருந்தார்.  

## மருத்துவப்பணிகள்
இம்ரே தனது மருத்துவத் திறனை தாவரவியலாளரின் திறமையுடன் இணைக்க முடிந்தது. உதாரணமாக, 1848 ஆம் ஆண்டில் டொமினிக்கா தீவில் உள்ள எண்டெமிக் காய்ச்சலின் குணாதிசயங்கள் பற்றிய அவதானிப்புகளை வெளியிட்டார். இவர் சிகிச்சை செய்த பல நோயாளிகளின் விரிவான தினசரி கணக்கினை தெளிவுடன் எழுதினார். வழக்கமான சிகிச்சையானது கலோமெல், குயினின் மற்றும் கற்பூரத்தின் பல்வேறு சேர்க்கைகளைக் கொண்டு மலமிளக்கி தயாரிப்பது இதில் அடங்கும்.  

1862 இல் இம்ரே டொமினிகா தீவின் பயனுள்ள மரங்கள் என்ற நூலையும் வெளியிட்டார். ஏறக்குறைய 50 ஆண்டுகளாக கியூ, அரச கழக தாவரவியல் பூங்காவின் இயக்குநர்களான சர் [[வில்லியம் ஹூக்கர் மற்றும் அவரது மகன் ஆகியோருடன் தொடர்பில் இருந்தார். இவரது நினைவாக பல தாவரங்களுக்கு இவரது பெயரிடப்பட்டன. மேலும், டொமினிக்காவில் விவசாய கொள்கை மேம்பாடு, மற்றும் சுகாதாரம் வளர்ச்சியடைய கருவியாக இருந்தார்.  

## இறப்பு
ஜான் இம்ரே திருமணம் செய்து கொள்ளவில்லை. 22 ஆகஸ்ட் 1880 அன்று செயின்ட் அரோமென்ட்டில் உள்ள தனது வீட்டில் வயிற்றுப்போக்கால் இறந்தார்.
# ஹனசோனோ, சைதாமா

Hanazono (花園 町 Hanazono-machi) ஜப்பான், சைதாமா மாகாணத்தில் உள்ள ஓசாடோ மாவட்டத்தில் அமைந்துள்ளது.  

2004 ஆம் ஆண்டளவில், இந்த நகரம் 12,740 என மதிப்பிடப்பட்டுள்ளது, சதுர கிலோ மீட்டருக்கு 805.31 நபர்கள் அடர்த்தி. மொத்த பரப்பளவு 15.82 கி.மீ.².  

ஜனவரி 1, 2006 இல், ஹனாசோனோ, கவாமோடோ மற்றும் ஒகபே ஆகிய நகரங்களுடன் (ஓசாடோ மாவட்டத்தில் இருந்து), விரிவாக்கப்பட்ட நகரமான புகாயாவில் இணைக்கப்பட்டது.
# எர்லிங் பிராண்ட்நெஸ்

எர்லிங் பிராண்ட்னெஸ் (மார்ச் 20, 1945 இல் ஃபெல்டலில் பிறந்தார்) தொழிற்கட்சியின் ஒரு நோர்வே அரசியல்வாதி ஆவார்.  

அவர் 1993-1997 மற்றும் 1997-2001 வரையிலான காலப்பகுதியில் ஹெட்மார்க் இருந்து நோர்வே பாராளுமன்றத்தில் துணை பிரதிநிதி பணியாற்றினார். 2000 முதல் 2001 வரை அவர் ஒரு வழக்கமான பிரதிநிதியாக இருந்தார், இது சில்வியா ப்ரூஸ்டாத்திற்கு முதல் அமைச்சரவை ஸ்டாலன்பேர்க்கிற்கு நியமிக்கப்பட்டது.  

பிராண்டன்ஸ் 1987 முதல் 1999 வரை ஃபோல்டால் நகராட்சி சபை மேயராக இருந்தார். 1983-1987 காலத்தில் அவர் ஹெட்மார்க் கவுண்டி கவுன்சில் உறுப்பினராக இருந்தார்.
# கோட்டம் (புள்ளியியல்)

**கோட்டம்** (Skewness) என்பது நிகழ்தகவு கோட்பாடு மற்றும் புள்ளியியலில், மெய் மதிப்புறு சமவாய்ப்பு மாறி ஒன்றின் சராசரியைப் பொறுத்து நிகழ்தகவுப் பரவலொன்றில் ஏற்பட்டுள்ள சமச்சீரற்ற தன்மையின் அளவையாகும். கோட்டத்தின் மதிப்பானது, மிகை மதிப்பாகவோ அல்லது எதிர் மதிப்பாகவோ அல்லது வரையறுக்கப்படாததாகவோ இருக்கலாம்.  

கோட்டம் இரண்டு வகைப்படும். அவைகளாவன  

1. நேர்கணியக் கோட்டம்  
2. எதிர்கணியக் கோட்டம்
# கே. ஆர். மீரா



**கே. ஆர். மீரா** (பிறப்பு 19 பிப்ரவரி 1970) என்பவர் புகழ் பெற்ற மலையாள எழுத்தாளர் ஆவார். இவர் எழுதிய ’ஆவே மரிய’ என்ற மலையாளச் சிறுகதை 2009-ஆம் ஆண்டு ’கேரள சாகித்ய அகாதமி விருது’ பெற்றது.. நான்கு சின்னத்திரை தொடர்களுக்குத் திரைக்கதை எழுதியுள்ள கே. ஆர். மீரா தேசிய விருது பெற்ற ’ஒரே கடல்’ என்ற திரைப்படத்திற்கும் திரைக்கதை எழுதியுள்ளார்.  

## வாழ்க்கைக் குறிப்பு
கே. ஆர். மீரா 1970-ஆம் ஆண்டு பிப்ரவரி மாதம் 19-ம் தேதி கேரளாவின் கொல்லம் மாவட்டத்திலுள்ள சாஸ்தாம்கோட்டை என்னும் ஊரில் பிறந்தார். இவருடைய பெற்றோா் இராமச்சந்திரன் பிள்ளை மற்றும் அம்ரிதா குமாரி ஆவர். தமிழ்நாட்டில் திண்டுக்கல், காந்தி கிராமக் கல்லூரியில் தகவல்தெடா்பு ஆங்கிலத்தில் முதுகலை பட்டம் பெற்றார். மலையாள மனோரமாவில் ஊடகவியலாளராகப் பணியாற்றி வந்த கே.ஆர். மீரா, பிறகு எழுத்தில் கூடுதல் கவனம் செலுத்துவதற்காக அந்த பதவியைப் பணித்துறப்பு செய்தார்.  

இவர் 2001 ஆம் ஆண்டில் புனைகதை எழுதுவதத் தொடங்கினார். 2002 ஆம் ஆண்டில் வெளியான இவரது சிறுகதைகள் சிறுகதை தொகுப்பாக "ஆர்மாயு நாரராம்பு" என்ற தலைப்பில் வெளியிடப்பட்டது. அப்போதிலிருந்து இவர் சிறுகதைகள், ஐந்து புதினங்கள் மற்றும் இரண்டு குழந்தைகளுக்கான புத்தகங்களை வெளியிட்டுள்ளார். இவருடைய ஆரம்ப கால புதினங்களில் மராட்டியம் மருண் மருண் நன், மீரா சாதுவு, நெத்ரோன்மலன், யாதசீனி சுவிஷேஷம் ஆகியவை அடங்கும். இவரது புதினமான "ஆராச்சார்" (2012) மலையாள மொழியின் சிறந்த இலக்கிய படைப்புகளில் ஒன்றாக கருதப்படுகிறது. ஜே. தேவிகா என்பவர் அதை "தி ஹாங் வோமன்" என்ற தலைப்பில் ஆங்கில மொழியில் மொழிபெயர்த்தாா். இப்புதினமானது 38000 பிரதிகளை (ஜனவரி 2015 வரை) விற்றுள்ளது. முதன்முதலாக "மாத்யம் வீக்லி" பத்திரிகையில் தொடராக வெளியிடப்பட்டது, 2012 இல் டி.சி. புக்ஸ் அதை புத்தகமாக வெளியிட்டது. நான்கு தொலைக்காட்சித் தொடா்களுக்கு திரைக்கதை எழுதியுள்ளார். "ஓரே கடல்"என்ற படத்துக்கு திரைக்கதை எழுதியுள்ளார். இதற்கு தேசிய திரைப்பட விருதை பெற்றாா். மீரா தனது கணவர் எம்.எஸ்.எஸ் உடன் கோட்டையத்தில் வசிக்கின்றாா். இவரது கணவா் மலையாள மனோரமாவில் பத்திரிகையாளராக பணிபுரிகிறார். அவர்களது ஒரே மகள் ஸ்ருதி ஆவார்.  

இவரது சிறுகதைகளுள் பல தமிழில் கே. வி. ஷைலஜா என்பவரால் மொழிபெயர்க்கப்பட்டு வம்சி புக்ஸ் நிறுவனத்தாரால் வெளியிடப்பட்டுள்ளது..  

தென்னிந்திய மொழிகளில் சமகால எழுத்தாளர்களின் சிறுகதைகள் இடம்பெற்ற தொகுப்பில் இவர்  
எழுதிய ** சிறுகதை இடம்பெற்றுள்ளது.  

## விருதுகள்

- கேரள சாகித்ய அகாதமி விருது (2013)
- அங்கணம் விருது
- லலிதாம்பிகா அந்தர்ஜனம் விருது
- பி.யூ.சி.எல். விருது
- சொவ்வர பரமேசுவரன் விருது
- ஒட்டக்குழல் விருது (2013)
- வயலார் விருது (2014)
- கேந்திர சாஹிதி அகாடமி விருது (2015)
# அர்டிசியா ரூஃபா


அர்டிசியா ரூஃபா ப்ரைமுலெசியா என்னும் குடும்பத்தில் ஒரு வகை தாவரமாகும். இது பனாமாவில் காணப்படுகிறது. அது வசிப்பிட ஸ்திரத்தன்மை இன்மையால் அச்சுறுத்தப்படப்படுகிறது.  

குறிப்புகள்  

மித்ரே, எம். 1998. அர்டிசியா ரூஃபா. 2006 IUCN ரெட் லிஸ்ட் ஆஃப் தி ட்ரெட்டென்ட் இனங்கள். 20 ஆகஸ்ட் 2007 இல் பதிவிறக்கப்பட்டது.
# தாவரங்களில் மெக்னீசியம் குறைபாடு

**தாவரங்களில் மெக்னீசியக் குறைபாடு** என்பது அதிக அமிலத்தன்மையுள்ள மிருதுவான மணற்பாங்கான மண்ணில் காணப்படக்கூடிய தாவரங்களில் அறியப்படும் ஒரு குறிப்பிடத்தகுந்த குறைபாடு ஆகும். தாவரங்களுக்கு மெக்னீசியம் ஒரு மிக முக்கியமான இன்றியமையாத ஊட்டப்பொருள். வழக்கமாக தாவரங்களின் வளர்ச்சிக்கு தேவையான மெக்னீசியம் 0.2-0.4% உலர்ந்த பொருளில் காணப்படுகிறது.  

மெக்னீசியம் தாவரங்களின் ஒளிச்சேர்க்கையில் மிக முக்கியப் பங்கு வகிக்கிறது. ஒளிச்சேர்க்கையின்போது பசுங்கணிகத்தில் காணப்படும் மைய அணுவாக மெக்னீசியம் செயல்படுகிறது. ஆகவே போதுமான அளவுக்கு மெக்னீசியம் இல்லை என்றால் பசுங்கணுகம் சிதைவடைந்து தாவரங்கள் அழுகத் தொடங்கிவிடுகின்றன. இலை நரம்புகளுக்கிடையே பச்சை நிறமாக தோன்றுவதற்குப் பதிலாக மஞ்சள் நிறமாக தோன்றக்கூடிய பசுங்கணிகக்குறைநோய், எனப்படக்கூடிய மெக்னீசியம் பற்றாக்குறை நோய் தாவரங்களுக்கு ஏற்படுகிறது. இவ்வாறு மெக்னீசியம் குறைவு தாவரங்களில் ஏற்படும்போது முதலில் பழைய இலைகளில் உள்ள பசுங்கணிகம் சிதைவடைந்து அது இளஞ்சிவப்பு நிறத்தை இளம் இலைகளுக்கும் கடத்துகிறது. இதனால் ஒளிச்சேர்க்கை நடைபெறுவது தடுக்கப்படுகிறது. எனவே முதலில் பழைய இலைகளில் உண்டாகும் பசுங்கணிகநோய் நிறமாற்றம் பிறகு படிப்படியாக இளம் இலைகளுக்குப் பரவுகிறது. மெக்னீசியம் பல முதன்மை வினையூக்கிகளுக்கு இயக்குவிப்பானாகவும் பயன்படுகிறது. எடுத்துகாட்டாக, ரிப்பூலஸ் பைப்பாஸ்பேட் கார்பாக்சிலேஸ் (RuBisCO) மற்றும் பாஸ்போஎனோல்பைருவேட் கார்பாக்சிலேஸ் (PEPC), ஆகிய இந்த இரு வினையூக்கிகள் கார்பன் நிலைநிறுத்தம் என்ற செயலுக்கும் காரணாமாக அமைகின்றன. இப்படியாக மெக்னீசியம் குறைபாடு தாவரங்களில் ஒளிச்சேர்க்கை குறைவதற்கும் வினையூக்கி செயல்பாடு குறைவதற்கும் காரணமாகின்றன. மேலும் மெக்னீசியம் ரிபோசோம் அமைப்பை உறுதிப்படுத்துவதிலும் முக்கியப் பங்காற்றுகிறது. இப்படியாக மெக்னீசியம் குறைபாடு ரிபோசோம்களில் பலபடியாக்கமகற்றல் செயலுக்கு காரணமாகின்றது. இது தாவரங்களில் முதிர்ச்சிக்கு முன்பான முதிர்ச்சி ஏற்பட செய்கிறது. நீண்ட மெக்னீசிய குறைபாட்டுக்குப் பிறகு நசிவு நிகழ்வுக்கும் காரணமாகின்றது. அதாவது, முதிர் இலைகள் உதிர்தலுக்கு காரணமாகவும் சிறிய அளவிலான பழங்களை மட்டும் உண்டாக்கவும் காரணமாகவும் அமைகிறது.  

பொதுவாக மெக்னீசியம் குறைபாடு சிங்க் மற்றும் குளோரின் குறைபாட்டுடன் குழப்பிக்கொள்ளப்படுகிறது. வைரசுகள், அல்லது இயற்கை வயதாவது போன்றவற்றுடன் ஒத்த அறிகுறிகள் காணப்படுகின்றன. 25 கிராம் எப்சம் உப்பு ஒரு லிட்டர் நீரில் கரைத்த கரைசல் அல்லது நொறுக்கப்பட்ட டோலோமிடிக் சுண்ணாம்பு ஆகியவற்றை மண்ணில் கலந்து இந்த மெக்னீசியம் குறைபாட்டினை நீக்கலாம். அதிகப்படியான மழைப் பொழிவினால் ஏற்படும் மெக்னீசியம் குறைபாட்டைச் சரிசெய்ய வீடுகளில் உண்டாகும் கழிவுகளிலிருந்து கூட்டு உரம் தயாரித்து மண்ணில் கலந்து மண்ணுக்குப் போதுமான மெக்னீசியம் சத்தினை ஈடுசெய்யலாம்.  

## மனிதரில் மகனீசியக் குறைபாடு
**மனிதரில் மகனீசியக் குறைபாடு** *(Magnesium deficiency in humans)* என்பது உடலில் மகனீசியம் குறைந்த அளவில் உல்லபோது ஏற்படும் மின்பகுளி குலைவாகும்மிது பல்வேரு நோய்க்குறிகளை உருவாக்குகிறது. அறிகுறிகளில் நடுக்கம், தசைப்பிடிப்பு, பசியிழப்புஆளுமை மாற்றம், குறைவான ஒருங்கிணைதிறன் nystagmus ஆகியவை காணப்படும். புரோசுமைடு புரோட்டான் ஏற்புத் தடுப்பிகள் உட்பட்ட, அதிக எண்ணிக்கையில் மருந்துகளை எடுத்துக்கொண்டாலும் மகனீசியக் குறைநோய் உருவாகும். யல்பான மகனீசிய அளவு 0.6- 1.1&nbsp;mmol/L (1.46–2.68&nbsp;mg/dL) ஆகும். மகனீசியம் 0.6&nbsp;mmol/L (1.46&nbsp;mg/dL) அளவினும் குறையும்போது, மகனஈயக் குறைநோய் உருவாகும்.
# புரோட்டோபிளாசம்

**புரோட்டோபிளாசம்** (*Protoplasm*) (;) என்பது உயிரணுவின் உள் பொதிந்துள்ள உயிரணு மென்சவ்வினால்சூழப்பட்டுள்ள ஒரு வாழும் பகுதியாகும். இது ஒற்றைச்சர்க்கரைடுகள், அமினோ அமிலங்கள் போன்ற பல சிறு மூலக்கூறுகள் அல்லது அயனிகள் மற்றும் புரதங்கள் பாலிசாக்கரைடுகள், கொழுமியங்கள் போன்ற பெருமூலக்கூறுகள் ஆகியவற்றின் கலவை ஆகும்.  

சில அகராதிகளில், இது உயிரணுக்கணிகம் என்பதற்கான பொதுவான மாற்றாகக் கூறப்பட்டுள்ளது. (உதாரணம், மோல், 1846), ஆனால், வேறு சிலவற்றில் இது உட்கரு ஊன்மத்தையும் உள்ளடக்கியதாக உள்ளது. (எ.கா., இசுடிராசுபர்கர், 1882). சார்ப்பு (1921) என்பவரது கூற்றுப்படி, "பழைய பயன்பாட்டின்படி, புரோட்டோபிளாஸ்டின் கூடுதல்-உயிரணுப்பகுதி (உயிரணுச் சுவரைத் தவிர முழு உயிரணுவுமே) "புரோட்டோபிளாசம்" என்று அழைக்கப்பட்டது, ஆனால் உயிரணுக்கருவும் அதன் பரந்த பொருளில் புரோட்டோபிளாசம் அல்லது உயிருள்ள பொருளால் ஆனது. தற்போதைய நிலையில் பெறப்பட்ட கருத்தொற்றுமையின் அடிப்படையில் இசுடாசுபர்கரின் பதமான உயிரணுக்கணிகம் புரோட்டாபிளாசத்திற்கு அருஞ்சொற்பொருளாகத் தோன்றும் உட்கரு ஊன்மம் போன்றவற்றில் எதைப்பயன்படுத்துவது என்ற குழப்பத்தைத் தவிர்ப்பதே முக்கியமானதாக உள்ளது." இசுடிராசுபர்கரின் சைட்டோபிளாசம் குறித்த வரையறையானது கணிகங்கள் என்ற பதத்தை விட்டுக்கொடுத்துள்ளது.  

உட்கருவினைப் போலவே, புன்வெற்றிடம் என்பதை புரோட்டோபிளாசத்திற்குள் உள்ளடக்குவதா இல்லையா என்பது சர்ச்சைக்குரியதாகவே உள்ளது.
# வை. பொன்னம்பலனார்

**வைத்தியலிங்கம் கனகசபை** என்ற இயற்பெயர் கொண்ட "**தமிழ் மறவர்" வை. பொன்னம்பலனார்** (30 சனவரி 1904 - 2 திசம்பர் 1972) தமிழ்நாட்டைச் சேர்ந்த தமிழாசிரியர் மற்றும் தனித்தமிழ் அறிஞர் ஆவார்.  

## தொடக்க வாழ்க்கை
இன்றைய அரியலூர் மாவட்டம் உடையார்பாளையம் வட்டத்தில் உள்ள கீழமாளிகை என்னும் சிற்றூரில் பர்வதம்மாள்-வைத்தியலிங்கம் இணையருக்கு மகனாக 30 சனவரி 1904 அன்று பிறந்தார் பொன்னம்பலனார். இவருடன் பிறந்தவர்கள் நால்வர். தனித்தமிழ்ப் பற்றால் இவாின் இயற்பெயர் கனகசபை என்பதை "பொன்னம்பலம்" என மாற்றிக்கொண்டார்.  

## கல்வி
திண்ணைப் பள்ளிக்கூடத்தில் டொடக்கக் கல்வி பயின்றபின் திருவையாறு அரசர் கல்லூரியில் பயி்ன்றார். 1931-ல் புலவர் பட்டம் பெற்றார். தனித்தமிழ் இயக்கத் தந்தை மறைமலை அடிகளின் மகன் திருநாவுக்கரசரின் நட்பால் மறைமலையாரின் தொடர்பு ஏற்பட்டது.  

## ஆசிாியப்பணி
புலவர் பட்டம் பெற்ற பொன்னம்பலனார் 1932-ல் சேலம் மாவட்டம் வேலூரில் உள்ள கந்தசாமி கண்டார் அறக்கட்டளையைச் சார்ந்த உயர்நிலைப் பள்ளியில் தமிழாசிாியராகச் சேர்ந்தார். அப்பள்ளியில் 1947 வரை தமிழாசிாியராகப் பணியாற்றினார்.  

சேலம் நகராண்மை உயர்நிலைப்பள்ளியில் தமிழாசிாியராகப் பணியாற்றி போதுதான் "தமிழ்த்தேசியத்தந்தை" பெருஞ்சித்திரனார் இவரின் மாணவராக இருந்தார். பாவாணரின் தொடர்பும், பாரதிதாசனின் தொடர்பும் இவருக்கு ஏற்பட்டது. மக்கள் தொகைக் கணக்கெடுப்பின்போது அப்பணியில் அமர்த்தப்பட்ட இவர், பொதுமக்களின் வடமொழிப் பெயர்களைத் தமிழ்ப்படுத்தி எழுதுவதை வழக்கமாகக் கொண்டிருந்தமையால் ஆசிரியப் பணியிலிருந்து இடைநீக்கம் செய்யப்பட்டுப் பின் மீண்டும் அமர்த்தப்பட்டார்.  

1951-ல் திருச்சி மாவட்டத்தில் உள்ள முசிறி மாவட்ட மன்ற உயர்நிலைப் பள்ளியில் தமிழாசிாியராகப் பணியேற்றார். 1954 செந்துறை உயர்நிலைப்பள்ளியிலும், 1957-ல் இருந்து 1960 வரை அரவக்குறிச்சி உயர்நிலைப் பள்ளியில் பணியாற்றினார். பின்னர் பொன்பரப்பி உயர்நிலைப்பள்ளிக்கு மாற்றம் செய்யப்பட்டு இறுதியாக 1968-ல் தோகைமலை பள்ளியில் பணியாற்றி ஓய்வு பெற்றார்.  

## *தமிழ் மறவர்* பட்டம்
1957-இல் பொன்னம்பலனாாின் துணிவைப்பாராட்டி தந்தை பொியாரின் கரங்களால் *தமிழ் மறவர்* என்னும் பட்டத்தை வழங்க ஆவண செய்தது. இவ்விழாவில் பாவாணரும், பாவேந்தரும் முன்னிலை வகித்தனர். அன்றிலிருந்து *தமிழ் மறவர்* என்றால் பொன்னம்பலனாரைக் குறிக்கும் பட்டமாக அமைந்தது.  

## இறப்பு
பொன்னம்பலனார் 1972-ல் உடல்நலக் குறைவால் மருத்துவமனையில் சேர்க்கப்பட்டார். எனினும் மருத்துவம் பலனளிக்காமல் 2 திசம்பர் 1972 அன்று தன் 69-ஆம் அகவையில் காலமானார்.  

## வழிமரபினர்
இவருக்கு கொற்றி, பகுத்தறிவு (பி. 1944) ஆகிய மகள்கள் பிறந்தனர்.  

கொற்றி, சிவப்பிரகாசம் என்பாரைத் திருமணம் செய்தார்.  

சென்னை மாநிலக் கல்லூரியில் தாவரவியல் பேராசிரியராகப் பணியைத் தொடங்கிய *பகுத்தறிவு*, தமிழ்ப்பேராசிரியரான சாமி பிச்சைப்பிள்ளை (எ) அறவாணனைத் திருமணம் செய்தார். இறுதியாக 28 சூன் 2015 அன்று சென்னையில் காலமானார். இவ்விணையரின் மகன் அன்புநெடுமாறன், ஒன்றிணைந்த அரசகத்தின் (பிரித்தானியம்) தலைநகர் இலண்டனில் வாழ்கிறார்.  

## சான்று
- ஆய்வுக் கோவை 2005
# பூந்தமல்லி பெரிய பள்ளிவாசல்



**பெரிய பள்ளிவாசல்** அல்லது **பெரிய மசூதி** என்பது தமிழ்நாட்டின், சென்னை புறநகர் பகுதியான பூந்தமல்லியில் உள்ள ஒரு பள்ளிவாசல் ஆகும். கோல்கோண்டா சுல்தான் ஆட்சி காலத்தில், கோல்கோண்டா அரசவையைச் சேர்தவரின் மகனான ரஸ்டன் என்கிற ஆஸ்டிராபாத் துல்ஃபிகார் ஆல் பெரிய பள்ளிவாசல் கட்டப்பட்டது . தமிழ்நாட்டில்  1653 இல்  முதன் முதலில் இந்தோ சரசனிக் பாணியில் கட்டப்பட்ட பள்ளிவாசல் இது ஆகும். இந்தப் பள்ளிவாசல் முற்றிலும்  யேல் சுன்னத்-வாள்-ஜமா'த் (**Ahle Sunnath Wal-Jamath**) கொள்கைகளை பின்பற்றியுள்ளது.
# காடு அனுமந்தர் கோவில் தாராபுரம்

**காடு அனுமந்தர் கோயில்** (Sri Kadu Hanumantharaya Swamy Temple) என்பது தமிழ்நாட்டின் தாராபுரத்தில் அனுமனுக்கு அர்ப்பணிக்கப்பட்டுள்ள ஓர் இந்துக் கோயிலாகும்.  

## விபரங்கள்
1460 முதல் 1530 வரை வாழ்ந்த அனுமார் பக்தரான சிறீவியாசராயர் என்பவர் இந்திய துணைக்கண்டத்தில் பல அனுமார் சிலைகளை நிர்மானித்தார் எனவும் இக்கோயிலின் சிலை அவரால் 89வதாக நிர்மானம் செய்யப்பட்டது என்று கூறபடுகிறது. காட்டு பிரதேசமாக விளங்கியதால் "காடு" என்னும் அடைமொழியுடன் கூறப்படுகிறது.  
## உருவச்சிலை
மூர்த்தி 7 அடி உயரம் 3 அடி அகலம் கொண்டதாகவும், இரு பாதங்கள் வடக்கு நோக்கியும், இடுப்பில் மணி சலங்கை கட்டப்பட்டும், வலது இடுப்பில் பிச்சுவா கத்தியும், கழுத்தில் சுதர்சன சாலகிராம மாலைகளும், இடது கை சௌகந்திகா மலர் ஏந்தியும் முகம் வடக்கு திசை நோக்கியும் வலது புறம் சக்கரம், இடது புறம் சங்கும் உள்ளவாறு அமைக்கப்பட்டுள்ளது. பின்புறத்திலுள்ள் வாலானது வலது கையைத் தொட்டு முகத்தை நோக்கி மேல்நோக்கிச் சென்று பின் கீழ்நோக்கி வந்து இடது கையை தொட்டு முடிவடைகிறது.  
## சிறீ இலட்சுமி நரசிம்மர் சந்நிதி
மூல மூர்த்தியாக அனுமன் விளங்கினாலும் பிரம்மோத்சவமாக நரசிம்மர் சன்னதியும் உள்ளது.  
## பிருந்தாவனங்கள்
- ஜெயதீர்த்தர், மூல பிருந்தாவனம் குல்பர்கா மாவட்டம் மல்கெடா எனும் ஊரில் உள்ளது .
- ராகவேந்திரர், துங்கபத்ரா ஆற்றங்கரையில் மந்திராலயம் என்னும் ஊரில் இருந்து கொண்டுவரப்பட்டது.
## முக்கிய திருவிழாக்கள்
- அனுமன் ஜெயந்தி
- தேரோட்டம்
- நரசிம்ம ஜெயந்தி
- ராகவேந்திர ஆராதனை
- ஜெயதீர்த்தர் ஆராதனை
- மத்வாசாரியார் ஆராதனை
## பூஜை முறை
மாத்வ சம்பிரதாயம்.
# குழி ஆடி


### பயன்கள்
- குழி ஆடிகள் கை விளக்குகள், தெரு விளக்குகள், வாகனங்களின் முகப்பு விளக்குகள் ஆகியவற்றில் செறிவு மிக்க இணைக் கதிர்களைப் பெறுவதற்கு பயன்படுகின்றன.
- முகத்தின் பெரிதாக்கப்பட்ட தோற்றத்தைக் காட்டும் சவரக் கண்ணாடியாகப் பயன்படுகிறது.
- பல் மருத்துவர்கள் நோயாளிகளின் பற்களின் உருபெருக்கப்பட்டத் தோற்றத்தைக் காண பயன்படுகின்றன.
- சூரிய அடுப்புகளில் ஒளியைக் குவித்து வெப்பத்தை உண்டாக்க குழி ஆடிகள் பயன்படுகின்றன.

## பார்வை நூல்
Fundamentals of optics by D. R. Khanna